
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3929 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση συμμετοχής του Δήμου Λωρίδας στον 
ΕΟΕΣ ΑΜΦΙΚΤΥΟΝΙΑ. 

2 Σύσταση οργάνων ελέγχου επενδυτικών σχεδίων 
των αναπτυξιακών νόμων σύμφωνα με την παρά¬ 
γραφο 8 του άρθρου 16 του ν. 4399/2016. 

3 Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Δημοτικού Σχολείου. 


ΑΠΟΦΑΣΕΙΣ 

Αριθμ. 36714 _ (1) 

Έγκριση συμμετοχής του Δήμου Λωρίδας στον 

ΕΟΕΣ ΑΜΦΙΚΤΥΟΝΙΑ. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του Κανονισμού (ΕΚ) υπ' αριθμ. 
1082/2006 του Ευρωπαϊκού Κοινοβουλίου και του Συμ¬ 
βουλίου της 5ης Ιουλίου 2006 για τον Ευρωπαϊκό Όμιλο 
Εδαφικής Συνεργασίας (ΕΟΕΣ), όπως τροποποιήθηκε 
από τον Κανονισμό (ΕΕ) υπ'αριθμ. 1302/2013 του Ευ¬ 
ρωπαϊκού Κοινοβουλίου και του Συμβουλίου της 17ης 
Δεκεμβρίου 2013 για την τροποποίηση του κανονισμού 
(ΕΚ) αριθμ. 1082/2006 για τον ευρωπαϊκό όμιλο εδαφικής 
συνεργασίας (ΕΟΕΣ) όσον αφορά την αποσαφήνιση, την 
απλούστευση και τη βελτίωση της διαδικασίας ίδρυσης 
και λειτουργίας αυτών των ομίλων. 

2. Τις διατάξεις του άρθρου 4 παρ. 2 εδαφ. β' 
ν. 3345/2005 «Οικονομικά θέματα Νομαρχιακών Αυτοδιοι¬ 
κήσεων και ρύθμιση διοικητικών θεμάτων» (ΦΕΚ Α' 138). 

3. Τις διατάξεις των άρθρων 108-114 του ν. 4483/2017 
«Ρυθμίσεις για τον εκσυγχρονισμό του θεσμικού πλαισί¬ 
ου οργάνωσης και λειτουργίας των Δημοτικών Επιχει¬ 


ρήσεων Ύδρευσης Αποχέτευσης (Δ.Ε.Υ.Α.) - Ρυθμίσεις 
σχετικές με την οργάνωση, τη λειτουργία, τα οικονομικά 
και το προσωπικό των Ο.Τ.Α. - Ευρωπαϊκοί Όμιλοι Εδαφι¬ 
κής Συνεργασίας - Μητρώο Πολιτών και άλλες διατάξεις» 
(ΦΕΚ Α' 107). 

4. Την υπ'αριθμ. 1010/16.10.2017 απόφαση της Επι¬ 
τροπής του άρθρου 4 παρ.2β' του ν.3345/2005 με την 
οποία χορηγήθηκε σύμφωνη γνώμη περί της συμμετο¬ 
χής του Δήμου Λωρίδας στον ΕΟΕΣ ΑΜΦΙΚΤΥΟΝΙΑ. 

5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98), όπως ισχύει. 

6. Του π.δ 105/2014 «Οργανισμός του Υπουργείου 
Εσωτερικών», (ΦΕΚ Α' 172), όπως ισχύει. 

7. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α' 208). 

8. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

9. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Τη συμμετοχή του Δήμου Λωρίδας στον ΕΟΕΣ ΑΜ- 
ΦΙΚΤΥΟΝΙΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3929/08.11.2017 


Αριθμ. 118699 (2) 

Σύσταση οργάνων ελέγχου επενδυτικών σχεδί¬ 
ων των αναπτυξιακών νόμων σύμφωνα με την 
παράγραφο 8 του άρθρου 16 του ν. 4399/2016. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση καθεστώτων Ενισχύσεων Ιδιωτικών Επεν¬ 
δύσεων για την περιφερειακή και οικονομική ανάπτυξη 
της χώρας - Σύσταση Αναπτυξιακού Συμβουλίου και άλ¬ 
λες διατάξεις» (Α' 117), και ειδικότερα τις διατάξεις της 
παραγράφου 8 του άρθρου 16, όπως αντικαταστάθηκε 
με την παράγραφο 4 του άρθρου 19 του ν. 4441/2016 
(Α' 227), του άρθρου 25 παράγραφος 1 και του άρθρου 
85 παράγραφοι 1,9 α και β και 15 αυτού, όπως ισχύουν. 

2. Τοάρθρο90 του «Κώδικα για την Κυβέρνηση και Κυ¬ 
βερνητικά Όργανα» που κυρώθηκε με το άρθρο πρώτο 
του π.δ. 63/2005, (Α'98). 

3. Τις διατάξεις του π.δ. 116/2014 «Οργανισμός του 
Υπουργείου Ανάπτυξης και Ανταγωνιστικότητας» 
(Α' 185), όπως ισχύει. 

4. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

5. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

6. Την απόφαση του Πρωθυπουργού με αριθμ. 
Υ197/16.11.2016 «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης, Αλέξανδρο 
Χαρίτση» (ΦΕΚ Β' 3722), όπως τροποποιήθηκε με την 
απόφαση του πρωθυπουργού με αριθμ. Υ226/28.12.2016 
«Τροποποίηση απόφασης ανάθεσης αρμοδιοτήτων στον 
Αναπληρωτή Υπουργό Οικονομίας και Ανάπτυξης, Αλέ¬ 
ξανδρο Χαρίτση» (Β' 4233). 

7. Την υπ'αριθμ. 44672/24.4.2015 απόφαση διορισμού 
μετακλητού Γενικού Γραμματέα της Γενικής Γραμματείας 
Στρατηγικών και Ιδιωτικών Επενδύσεων του Υπουργείου 
Οικονομίας, Υποδομών, Ναυτιλίας καιΤουρισμού (ΥΟΔΔ 
279). 

8. Την υπ'αριθμ. 50274/19.11.2007 απόφαση «Σύστα¬ 
ση Κεντρικών, Ειδικών και Περιφερειακών Οργάνων 
Ελέγχου επενδύσεων σύμφωνα με το άρθρο 7 παρ. 17 
του ν. 3299/2004» (Β' 2274), η οποία διατηρήθηκε σε ισχύ 
με την παράγραφο 15 του άρθρου 85 του ν. 4399/2016. 

9. Την υπ'αριθμ. 26226/3.3.2017 κοινή απόφαση των 
Υπουργών Οικονομίας και Ανάπτυξης και Οικονομικών 
«Καθορισμός αποζημιώσεων των συμμετεχόντων στις 
διαδικασίες αξιολόγησης και ελέγχου και παρακολούθη¬ 
σης των επενδυτικών σχεδίων των αναπτυξιακών νόμων, 
σύμφωνα μετις διατάξεις του ν. 4399/2016» (ΥΟΔΔ' 117). 


ΙΟ.Την υπ'αριθμ. 91439/24.8.2017 (Β' 3073) απόφαση 
του Υπουργού και του Αναπληρωτή Υπουργού Οικονο¬ 
μίας και Ανάπτυξης «Σύσταση Ομάδας Εργασίας από 
μέλη του Εθνικού Μητρώου Πιστοποιημένων Ελεγκτών 
για την πραγματοποίηση διοικητικών Ελέγχων επενδυ¬ 
τικών σχεδίων παραγωγής ηλεκτρισμού από την ηλιακή 
ενέργεια συνολικής ισχύος μέχρι 150 Κνν, που υπήχθησαν 
στις διατάξεις του ν. 3299/2004, και καθορισμός του κα¬ 
ταμερισμού εργασιών, του τρόπου λειτουργίας και κάθε 
άλλης αναγκαίας λεπτομέρειας.». 

11. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σύσταση Οργάνων Ελέγχου 

1. Συστήνονται Όργανα Ελέγχου για τον έλεγχο επεν¬ 
δυτικών σχεδίων ή επενδύσεων (εφεξής: «επενδυτικών 
σχεδίων»), που έχουν υπαχθεί στα καθεστώτα ενισχύ¬ 
σεων του ν. 4399/2016 ή έχουν υπαχθεί στο καθεστώς 
ενισχύσεων των προγενέστερων αναπτυξιακών νόμων 
3908/2011,3299/2004, 2601/1998 και 1892/1990. 

2. Τα Όργανα Ελέγχου ανάλογα με το Φορέα υπαγω¬ 
γής των επενδυτικών σχεδίων στα οποία ορίζονται να 
ελέγξουν, διακρίνονται σε: 

α. Κεντρικά Όργανα Ελέγχου, η αρμοδιότητα των οποί¬ 
ων αφορά ί) σε επενδυτικά σχέδια που έχουν υπαχθεί 
στις διατάξεις των αναπτυξιακών νόμων με αποφάσεις 
του Υπουργού Οικονομίας και Ανάπτυξης και έχουν 
υποβληθεί στη Γενική Διεύθυνση Ιδιωτικών Επενδύσεων 
του οικείου Υπουργείου και ίί) σε επενδυτικά σχέδια που 
έχουν υπαχθεί στις διατάξεις των αναπτυξιακών νόμων 
με αποφάσεις του Υπουργού Εσωτερικών (πρώην Μα¬ 
κεδονίας - Θράκης) και έχουν υποβληθεί στη Διεύθυν¬ 
ση Περιφερειακής Αναπτυξιακής Πολιτικής του οικείου 
Υπουργείου. 

β. Περιφερειακά Όργανα Ελέγχου, η αρμοδιότητα των 
οποίων αφορά σε επενδυτικά σχέδια που έχουν υπαχθεί 
στις διατάξεις των αναπτυξιακών νόμων με αποφάσεις 
των Περιφερειαρχών και έχουν υποβληθεί στις Διευ¬ 
θύνσεις Αναπτυξιακού Προγραμματισμού των οικείων 
Περιφερειών. Ειδικά για την Περιφέρεια Νοτίου Αιγαίου 
η αρμοδιότητα καταλαμβάνει και τα επενδυτικά σχέδια 
που έχουν υποβληθεί και στην Διεύθυνση Αναπτυξιακού 
Προγραμματισμού Δωδεκανήσου. 

Άρθρο 2 

Αρμοδιότητες - Έργο των Οργάνων Ελέγχου 

1. Τα Όργανα Ελέγχου είναι αρμόδια για την πραγμα¬ 
τοποίηση: 

1.1. Τακτικού ελέγχου σύμφωνα με την παράγραφο 3 
του άρθρου 16 του ν. 4399/2016. 

Ο τακτικός έλεγχος διενενεργείται μετά από αίτηση 
του φορέα του επενδυτικού σχεδίου προκειμένου να 
πιστοποιηθεί, 

α) η υλοποίηση του φυσικού και οικονομικού αντικει¬ 
μένου του επενδυτικού σχεδίου σε ποσοστό τουλάχι¬ 
στον 50% ή 

β) η ολοκλήρωση του επενδυτικού σχεδίου και η έναρ¬ 
ξη της παραγωγικής λειτουργίας του. 

Στον τακτικό έλεγχο της παρούσας υποπαραγράφου 
περιλαμβάνεται και 

ί. η εκ νέου διενέργεια ελέγχου από όργανο με δια¬ 
φορετική σύνθεση, κατά τα οριζόμενα στην περίπτωση 
γ της παραγράφου 6 του άρθρου 16 του ν. 4399/2016, 
Μ. Ο έλεγχος που διενεργείται για την πιστοποίηση της 
ολοκλήρωσης και έναρξης της παραγωγικής λειτουργί¬ 
ας των επενδυτικών σχεδίων που έχουν ενταχθεί στο 
Ελληνικό Σχέδιο Οικονομικής Ανασυγκρότησης των 
Βαλκανίων (Ε.Σ.Ο.Α.Β.), 

ίίί. Ο έλεγχος που διενεργείται για την πιστοποίηση 
της τήρησης των όρων των επιχειρηματικών σχεδίων 
διάσωσης και αναδιάρθρωσης του άρθρου 9 παρ. 2 του 
ν. 3299/2004. 

1.2. Εκτάκτου Ελέγχου σύμφωνα με την παράγραφο 4 
του άρθρου 16 του ν. 4399/2016. 

Ο έκτακτος έλεγχος διενεργείται οποτεδήποτε κρίνεται 
απαραίτητο με απόφαση της Υπηρεσίας. 

Στους εκτάκτους ελέγχους της παρούσας υποπαρα- 
γράφου περιλαμβάνεται και 
ί. Ο έλεγχος για την τήρηση των μακροχρονίων υπο¬ 
χρεώσεων των επενδυτικών σχεδίων που έχουν υπαχθεί 
στις διατάξεις των αναπτυξιακών νόμων. 

ϋ. Ο επανέλεγχος επενδυτικών σχεδίων που έχουν υπα¬ 
χθεί στις διατάξεις των αναπτυξιακών νόμων που μπο¬ 
ρεί να λαμβάνει και συστηματική μορφή με διενέργεια 
ορισμένου αριθμού επανελέγχων στη διάρκεια συγκε¬ 
κριμένης χρονικής περιόδου π.χ. ετήσιας, σε επενδυτικά 
σχέδια που έχουν ήδη ελεγχθεί. 

2. Τα Όργανα Ελέγχου διενεργούν επιτόπιο έλεγχο 
(αυτοψία) ή διοικητικό έλεγχο. 

3. Αντικείμενο των ελέγχων αποτελεί: 

α. Ο έλεγχος και καταγραφή της υλοποίησης, ολο¬ 
κλήρωσης και έναρξης της παραγωγικής λειτουργίας 
του επενδυτικού σχεδίου (έλεγχος υλοποίησης φυσικού 
αντικειμένου). 

β. Ο έλεγχος των βιβλίων, στοιχείων και παραστατικών 
που αφορούν την υλοποίηση και εξόφληση του επεν¬ 
δυτικού σχεδίου (έλεγχος οικονομικού αντικειμένου). 

γ. Η διαπίστωση της συμμόρφωσης του φορέα του 
επενδυτικού σχεδίου προς τις διατάξεις των αναπτυξια¬ 
κών νόμων καθώς και της τήρησης των προϋποθέσεων 
και των όρων της απόφασης προκήρυξης και υπαγωγής. 

δ. Η επιβεβαίωση των δηλωθέντων με την αίτηση τα¬ 
κτικού ελέγχου, στοιχείων. 

ε. η διαπίστωση της τήρησης των μακροχρόνιων υπο¬ 
χρεώσεων του φορέα του επενδυτικού σχεδίου. 

4. Για τη διενέργεια του ελέγχου επενδύσεων εφαρμό¬ 
ζεται ο Οδηγός Ελέγχου Επενδύσεων όπως ισχύει κάθε 
φορά. 

5. Κατά την διενέργεια τακτικού ελέγχου και εφόσον 
το αίτημα ελέγχου αφορά σε ολοκλήρωση και έναρξη 
της παραγωγικής λειτουργίας και η υποβολή του έχει 
γίνει μετά την 22η Σεπτεμβρίου 2016, δαπάνες ή άλλες 
πράξεις που διενεργούνται μετά την εν λόγω ημερομηνία 
υποβολής του αιτήματος, λαμβάνονται υπόψη για την 
ολοκλήρωση του επενδυτικού σχεδίου, χωρίς να συνυ¬ 


πολογίζονται στην οριστικοποίηση του ενισχυόμενου 
κόστους του επενδυτικού σχεδίου, σύμφωνα με τη διά¬ 
ταξη της παραγράφου 3 του άρθρου 16 του ν. 4399/2016. 

Άρθρο 3 

Συγκρότηση Οργάνων Ελέγχου - Ορισμός μελών 

1. Τα Όργανα Ελέγχου συγκροτούνται με αποφάσεις 
των οργάνων που εξέδωσαν τις αποφάσεις υπαγωγής 
των επενδυτικών σχεδίων στις διατάξεις των αναπτυ¬ 
ξιακών νόμων. 

2. Κάθε Όργανο Ελέγχου απαρτίζεται από δύο (2) του¬ 
λάχιστον μέλη και κατ'ανώτατο όριο από πέντε (5) μέλη. 

Κατά τη συγκρότηση κάθε οργάνου ελέγχου, ο αριθ¬ 
μός των μελών του και η ιδιότητά τους συναρτάται με 
το είδος του ελέγχου (τακτικός ή έκτακτος), τη φύση 
του (επιτόπιος ή διοικητικός), το μέγεθος του Φορέα 
της επένδυσης (μεγάλη, μεσαία, μικρή και πολύ μικρή, 
επιχείρηση), τον τομέα και το κλάδο της ενισχυόμενης 
επιχειρηματικής δραστηριότητας (μεταποίηση, τουρι¬ 
σμός, παροχή υπηρεσιών, κ.λπ.) και γενικότερα με τις 
ιδιαιτερότητες και με τα χαρακτηριστικά του ελεγχόμε¬ 
νου επενδυτικού σχεδίου. 

3. Τα μέλη κάθε Οργάνου Ελέγχου προέρχονται από 
το Εθνικό Μητρώο Πιστοποιημένων Ελεγκτών (Ε.Μ.Π.Ε.) 
του π.δ. 33/2011 (Α' 83), εκτός αν ορίζεται διαφορετικά 
στην απόφαση προκήρυξηςτου επιμέρους καθεστώτος 
ενισχύσεων του ν. 4399/2016 ή από άλλο ειδικό προς 
τούτο θεσμικό πλαίσιο και ορίζονται κατόπιν τυχαίας ηλε¬ 
κτρονικής επιλογής μέσω του Πληροφοριακού Συστήμα¬ 
τος Κρατικών Ενισχύσεων - Π.Σ.Κ.Ε. και επί τη βάσει των 
καταχωρισμένων σε αυτό γνώσεων, εμπειρίας και υπη¬ 
ρεσιακής καταστάσεωςτων εγγεγραμμένων στο Ε.Μ.Π.Ε.. 

Σε όλες τις περιπτώσεις ελέγχων που καθορίζονται στις 
περιπτώσεις ι, ιι, και ιιιι της υποπαραγράφου 1.1 καθώς 
και στην υποπαράγραφο 1.2, της παραγράφου 1 του 
άρθρου 2, ένα μέλος του Οργάνου Ελέγχου προέρχεται 
κατά προτεραιότητα από την αρμόδια υπηρεσία ή τον 
οικείο φορέα διοίκησης, είναι μέλος του ΕΜΠΕ και επι¬ 
λέγεται κατόπιν τυχαίας ηλεκτρονικής επιλογής. 

Στις περιπτώσεις ελέγχων σύμφωνα με την περίπτω¬ 
ση ίίί της υποπαραγράφου 1.1 της παραγράφου 1 του 
άρθρου 2, καθώς και Εκτάκτων Ελέγχων επενδυτικών 
σχεδίων της υποπαραγράφου 1.2 του εν λόγω άρθρου, 
αρμοδιότητας του Υπουργείου Οικονομίας και Ανάπτυ¬ 
ξης ή του Υπουργείου Εσωτερικών (πρώην Μακεδονίας - 
Θράκης), δύναται, με ειδική αιτιολογία, το όργανο ελέγ¬ 
χου να συγκροτείται από μέλη που ορίζονται με πρότα¬ 
ση της αρμόδιας Υπηρεσίας χωρίς τυχαία ηλεκτρονική 
επιλογή, ένα δε από τα μέλη του, για την κάλυψη εξειδι- 
κευμένων ελεγκτικών απαιτήσεων του συγκεκριμένου 
ελέγχου, δύναται να μην προέρχεται από το ΕΜΠΕ. 

Άρθρο 4 

Όροι, Διαδικασία και Προϋποθέσεις 

διενέργειας Ελέγχου. 

α. Στην περίπτωση των τακτικών ελέγχων το Όργανο 
Ελέγχου συγκροτείται εντός μηνός από την ημερομη¬ 
νία πιστοποίησης από την αρμόδια Υπηρεσία της πλη¬ 
ρότητας του αιτήματος ελέγχου. Στις περιπτώσεις των 

ελέγχων της περίπτωσης ι της υποπαραγράφου 1.1 της 
παραγράφου 1 του άρθρου 2, το Όργανο Ελέγχου συ¬ 
γκροτείται εντός δέκα (10) ημερών από την διαπίστωση 
ότι συντρέχουν οι προϋποθέσεις της περίπτωσης γ της 
παραγράφου 6 του άρθρου 16 του ν. 4399/2016. 

β.Το μέλος του Ε.Μ.Π.Ε. το οποίο επιλέγεται κατά την 
τυχαία ηλεκτρονική επιλογή μέσω του Π.Σ.Κ.Ε., οφείλει 
να αποδεχθεί τον ορισμό του ως μέλος του Οργάνου 
Ελέγχου, εντός δύο (2) ημερών, από τη γνωστοποίηση 
της κλήρωσης. Η μη απάντηση στη γνωστοποίηση της 
κλήρωσής του ισοδυναμεί με άρνηση ορισμού του. 

Σε περίπτωση αναιτιολόγητης, σύμφωνα με τον κώ¬ 
δικα δεοντολογίας, μη αποδοχής του ορισμού του ως 
μέλουςτου Οργάνου Ελέγχου σε 2 κληρώσεις, στερείται 
του δικαιώματος συμμετοχής σε κληρώσεις για διάστη¬ 
μα έξι (6) μηνών. Σε περίπτωση περαιτέρω αναιτιολό¬ 
γητης άρνησης ορισμού του, το θέμα τίθεται στην Επι¬ 
τροπή Διαχείρισης Μητρώων και Ελέγχου Διαδικασιών 
(Ε.Δ.Μ.Ε.Δ.) με το ερώτημα της διαγραφής του από το 
Ε.Μ.Π.Ε.. 

Τα παραπάνω δεν ισχύουν σε περίπτωση μη αποδοχής 
του ορισμού του λόγω ανωτέρας βίας επαρκώς αποδε¬ 
δειγμένης. 

γ. Τα μέλη του Ε.Μ.Π.Ε. οφείλουν να μην αποδεχθούν 
τον ορισμό τους ως μέλη του Οργάνου Ελέγχου αν πρό¬ 
κειται να ενεργήσουν έλεγχο: 

ί. είτε σε επενδυτικό φορέα, του οποίου έχουν κατά 
το παρελθόν ελέγξει άλλα επενδυτικά σχέδια, είτε σε 
επενδυτικά σχέδια στην κατάρτιση των οποίων έχουν 
με οποιονδήποτε τρόπο συμμετάσχει. 

ίί. σε επενδυτικό φορέα στο εταιρικό ή μετοχικό κεφά¬ 
λαιο ή στην διοίκησή του οποίου συμμετέχουν οι ίδιοι ή 
σύζυγος ή ανιών ή κατιών συγγενής τους μέχρι δευτέρου 
βαθμού. Η εν λόγω συμμετοχή αποτελεί κώλυμα και όταν 
γίνεται μέσω νομικού προσώπου. 

ϋί. σε επενδυτικό φορέα, του οποίου έχουν αξιολογή¬ 
σει, κατά τις διατάξεις του άρθρου 14 του ν. 4399/2016 
ή τις περί αξιολόγησης διατάξεις των προγενέστερων 
αναπτυξιακών νόμων, το υπό έλεγχο επενδυτικό σχέδιο. 

δ. Μέλος του Ε.Μ.Π.Ε. δεν μπορεί να οριστεί μέλος 
Οργάνου Ελέγχου για όσο χρονικό διάστημα εκκρεμεί 
η υποβολή τουλάχιστον δύο (2) εκθέσεων ελέγχου ανά 
επενδυτικό νόμο από προγενέστερες αποφάσεις συ¬ 
γκρότησης με τις οποίες είχε ορισθεί ως μέλος Οργάνου 
Ελέγχου, με εξαίρεση τον ορισμό του στους ελέγχους με 
ειδική αιτιολογία του τελευταίου εδαφίου της παραγρά¬ 
φου 3 του άρθρου 3. 

ε.ί. Το Όργανο Ελέγχου διενεργεί τον επιτόπιο Έλεγχο 
(αυτοψία) εντός αποκλειστικής προθεσμίας σαράντα 
πέντε (45) ημερών από την ημερομηνία έκδοσης της 
απόφασης συγκρότησής του. 

ίί. Το Όργανο Ελέγχου οφείλει να υποβάλλει την έκ¬ 
θεση του ελέγχου μέσω του Π.Σ.Κ.Ε (πλην των περι¬ 
πτώσεων εκθέσεων ελέγχων επενδυτικών σχεδίων των 
ν. 2601 /1998 και ν. 1892/1990 καθώς και εκθέσεων ελέγ¬ 
χων για τα επιχειρηματικά σχέδια διάσωσης και αναδι¬ 
άρθρωσης του άρθρου 9 παρ. 2 του ν. 3299/2004, που 
υποβάλλονται σε έντυπη μορφή), εντός αποκλειστικής 
προθεσμίας σαράντα πέντε (45) ημερών από την ημε¬ 


ρομηνία λήξης της διενέργειας του επιτόπιου ελέγχου 
(αυτοψίας) και προκειμένου για διοικητικό έλεγχο, εντός 
αποκλειστικής προθεσμίας σαράντα πέντε (45) ημερών 
από την έκδοση της απόφασης συγκρότησής του. 

στ. Κάθε μέλος του Οργάνου Ελέγχου ασκεί το ελεγκτι¬ 
κό έργο που του ανατέθηκε με την απόφαση συγκρότη¬ 
σης, για το οποίο και είναι υπεύθυνο. Μετά τη διενέργεια 
του ελέγχου συντάσσεται έκθεση με τα αποτελέσματα 
του ελέγχου. Η έκθεση υπογράφεται από όλα τα μέλη 
του Οργάνου και υποβάλλεται αμέσως στην αρμόδια 
υπηρεσία ηλεκτρονικά ή/και σε έντυπη μορφή. 

ζ. Το Όργανο Ελέγχου οφείλει να προσκομίσει συμπλη¬ 
ρωματική έκθεση στην περίπτωση που συντρέχουν οι 
προϋποθέσεις της περίπτωσης β της παραγράφου 6 του 
άρθρου 16 του ν. 4399/2016. Με την προσκόμιση της συ¬ 
μπληρωματικής έκθεσης θεωρείται ότι ολοκληρώθηκε 
το έργο του Οργάνου Ελέγχου, ως προς το συγκεκριμένο 
επενδυτικό έργο και θεμελιώνεται το δικαίωμα της προ- 
βλεπόμενης αμοιβής. 

Άρθρο 5 

Λοιπές Διατάξεις 

1. Στα μέλη του οργάνου ελέγχου που διενεργούν 
έλεγχο κατά τα ανωτέρω και υποβάλλουν την έκθεση, 
παρέχεται αποζημίωση, το ποσό της οποίας ορίζεται στο 
άρθρο 3 της υπ'αριθμ. 26226/3.3.2017 κοινής απόφασης 
των Υπουργών Οικονομίας και Ανάπτυξης «Καθορισμός 
αποζημιώσεων των συμμετεχόντων στις διαδικασίες αξι¬ 
ολόγησης, ελέγχου και παρακολούθησηςτων επενδυτι¬ 
κών σχεδίων των αναπτυξιακών νόμων, σύμφωνα με τις 
διατάξεις του ν. 4399/2016» (Β' 117). 

2. Για τα μέλη των Οργάνων Ελέγχου - μέλη του Ε.Μ.Π.Ε. 
εφαρμόζονται οι ρυθμίσεις που προβλέπονται στο άρ¬ 
θρο 26 του ν. 4399/2016 για την Επιτροπή Διαχείρισης 
Μητρώων και Ελέγχου σύμφωνα με τις οποίες η εν λόγω 
Επιτροπή: 

α. παρακολουθεί τη συμμόρφωση των εγγεγραμμέ¬ 
νων στο Μητρώο Ελεγκτών στις διατάξεις του παρόντος, 
καθώς και την ορθή εφαρμογή εκ μέρους τους του κα¬ 
νονιστικού πλαισίου, 

β. μπορεί να προβαίνει σε συστάσεις προς τους εγγε¬ 
γραμμένους στο Μητρώο, να επιβάλει την προσωρινή 
τους παύση, καθώς και να εισηγείται προς τον Υπουργό 
την οριστική διαγραφή τους, σε περιπτώσεις που δια¬ 
πιστώνεται πλημμελής ή εκπρόθεσμη εκπλήρωση των 
καθηκόντων τους, 

γ. διενεργεί ελέγχους στις εκθέσεις ελέγχου που υπο¬ 
βάλλουν οι εγγεγραμμένοι στο Μητρώο Ελεγκτών. 

3α. Για την υποβοήθηση του έργου των Οργάνων Ελέγ¬ 
χου οι αρμόδιες υπηρεσίες υποχρεούνται να διαθέτουν 
όλες τις διοικητικές πράξεις και τα στοιχεία του φακέλου 
των συγκεκριμένων προς έλεγχο επενδυτικών σχεδίων 
καθώς και κάθε άλλο απαραίτητο στοιχείο. 

β. Για τη διευκόλυνση του έργου των Οργάνων Ελέγ¬ 
χου, οι φορείς των ενισχυόμενων επενδυτικών σχεδίων 
οφείλουν να παρέχουν όλα τα προβλεπόμενα, από το 
οικείο θεσμικό πλαίσιο, δικαιολογητικά καθώς και τυ¬ 
χόν πρόσθετα στοιχεία, που κατά την κρίση των Οργά- 

νων Ελέγχου σχετίζονται με το ενισχυόμενο επενδυτικό 
έργο, και συμβάλλουν στη διαπίστωση της πλήρωσης 
των όρων και προϋποθέσεων του νόμου και των εκδο- 
θεισών διοικητικών πράξεων. 

4. Για τις περιπτώσεις που συντρέχουν οι προϋποθέσεις 
του τελευταίου εδαφίου της παραγράφου 3 του άρθρου 
3, στη Γενική Διεύθυνση Ιδιωτικών Επενδύσεων είναι 
δυνατόν να δημιουργείται κατάλογος Ελεγκτών από τον 
οποίο επιλέγονται τα μέλη του Οργάνου Ελέγχου Επεν¬ 
δύσεων, αρμοδιότητας του Υπουργείου Οικονομίας και 
Ανάπτυξης, που προτείνονται από την Υπηρεσία. 

Άρθρο 6 

1. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι- 
σμού.Το κόστος των αποζημιώσεων για τα μέλη των Ορ¬ 
γάνων Ελέγχου ορίζεται στην υπ'αριθμ. 26226/3.3.2017 
κοινή απόφαση των Υπουργών Οικονομίας και Ανά¬ 
πτυξης και Οικονομικών «Καθορισμός αποζημιώσεων 
των συμμετεχόντων στις διαδικασίες αξιολόγησης και 
ελέγχου και παρακολούθησης των επενδυτικών σχεδίων 
των αναπτυξιακών νόμων, σύμφωνα με τις διατάξεις του 
ν. 4399/2016», στην οποία έχει εκτιμηθεί το σύνολο της 
επιβάρυνσης στον Κρατικό Προϋπολογισμό. 

2. Από την έναρξη ισχύος της παρούσας, παύει η ισχύς 
κάθε γενικής ή ειδικής διάταξης κανονιστικής πράξης 
σχετικά με τον έλεγχο και τα όργανα ελέγχου των επεν¬ 
δυτικών σχεδίων ή επενδύσεων όλων των επενδυτικών 
νόμων, πλην της υπ'αριθμ. 91439/24.8.2017 (Β' 3073) 
απόφασης του Υπουργού και του Αναπληρωτή Υπουργού 
Οικονομίας και Ανάπτυξης, η οποία εξακολουθεί να ισχύει. 

3. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2017 
Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αριθμ. 182443/Ν1 (3) 

Τροποποίηση άδειας Ιδιωτικού Σχολείου Πρω¬ 
τοβάθμιας Εκπαίδευσης - Δημοτικού Σχολείου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν. 682/1977 (ΦΕΚ 244 
τ.Α'). 

2. Τις διατάξεις της υποπαρ. Θ3 της παρ. Θ του άρθρου 
πρώτου του ν. 4093/2012 (ΦΕΚ 222/τ.Α'/12.10.2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής... 2013-2016», όπως τροποποιήθηκαν από 
τις διατάξεις του άρθρου 30 του ν. 4111/2013 (ΦΕΚ 18/ 
τ.Α'/25.1.2013) «Συνταξιοδοτικές ρυθμίσεις... και άλλες 


επείγουσες διατάξεις» και όπως αντικαταστάθηκαν από 
τις διατάξεις του άρθρου πρώτου του ν. 4152/2013 (ΦΕΚ 
107/τ.Α'/9.5.2013) «Επείγοντα μέτρα εφαρμογής ... και 
4127/2013», του άρθρου 33 του ν. 4186/2013 (ΦΕΚ 193/ 
τ.Α'/17.9.2013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις», της παρ. 3 του άρ¬ 
θρου έκτου του ν. 4218/2013 (ΦΕΚ 268/τ.Α'/10.12.2013) 
«Κύρωση της Πράξης Νομοθετικού Περιεχομένου... και 
άλλες διατάξεις», του άρθρου 11 του ν. 4229/2014 (ΦΕΚ 
8/τ.Α'/10.1.2014) «Άδεια εγκατάστασης και λειτουργίας 
χώρου παραστάσεων... και άλλες διατάξεις», του άρθρου 
48 του ν. 4264/2014 (ΦΕΚ 118/τ.Α'/15.5.2014) «Άσκηση 
εμπορικών δραστηριοτήτων και άλλες διατάξεις» και 
του άρθρου 29 του ν. 4415/2016 (ΦΕΚ 159/τ.Α'/6.9.2016) 
«Ρυθμίσεις για την ελληνόγλωσση εκπαίδευση, τη δια- 
πολιτισμική εκπαίδευση και άλλες διατάξεις». 

3. Την με αριθμ. πρωτ. 10135/18.11.2012 υπουργική 
απόφαση «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παρ. Θ του πρώτου άρθρου του 
ν. 4093/2012» (Β', 3057), όπωςτροποποιήθηκε και ισχύει 
με την αριθμ. 34566/ΙΑ/12.3.2013 υπουργική απόφαση 
(ΦΕΚ 756 τ.Α'). 

4. Την με αριθμ. πρωτ. 151678/ΙΑ/3.12.2012 υπουργική 
απόφαση «Καθορισμός απαιτούμενων δικαιολογητικών 
.. ΝΠΔΔ» (Β', 3324) όπωςτροποποιήθηκε και ισχύει με 
την αριθμ. πρωτ. 84151 /ΙΑ/20.6.2013 υπουργική από¬ 
φαση (ΦΕΚ 1584τ.Β'). 

5. Την με αριθμ. πρωτ. Φ.2.Β/112071/Δ5/17.7.2014 
Υπουργική απόφαση χορήγησης άδειας Ιδιωτικού Σχο¬ 
λείου Πρωτοβάθμιας Εκπαίδευσης - Δημοτικού Σχολείου 
στην Ιερά Μονή των Αδελφών του Τάγματος του Αγίου 
Ιωσήφ της Εμφανίσεως της Καθολικής Εκκλησίας. 

6. Το με αριθμ. πρωτ. ΥΠΠΕΘ 39891 /Δ1/8.3.2017 αίτη¬ 
μα των ενδιαφερομένων. 

7. Την με αριθμ. πρωτ. ΔΑ/58036/6.10.2017 απόφαση 
διατύπωσης θετικής γνώμης του Δ.Σ. του ΕΟΠΠΕΠ. 

8. Το υπ' αριθμ. 125 π.δ. (ΦΕΚ 210/τ.Α'/5.11.2016) 
διορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την με αριθμ. Φ.2.Β/112071/Δ5/ 
17.7.2014 (ΦΕΚ 2143/Β75.8.2014) άδεια ίδρυσης Ιδιωτι¬ 
κού Δημοτικού Σχολείου, ως προςτις αίθουσες διδασκα¬ 
λίας ως ακολούθως: 

Από το σχολικό έτος 2017 - 2018, χορηγούμε στην 
«Ιερά Μονή του Αγίου Ιωσήφ της Εμφανίσεως της Κα¬ 
θολικής Εκκλησίας Θρησκευτικό Νομικό Πρόσωπο» που 
εδρεύει στο Ηράκλειο Αττικής, άδεια ιδιωτικού Σχολείου 
Πρωτοβάθμιας Εκπαίδευσης - Δημοτικού Σχολείου για 
δεκαέξι (16) αίθουσες διδασκαλίας δυναμικότητας οι έξι 
(6) είκοσι οκτώ (28) μαθητών, οι επτά (7) είκοσι τεσσά¬ 
ρων (24) μαθητών, οι δύο (2) είκοσι έξι (26) μαθητών 
και η μία (1) είκοσι πέντε (25) μαθητών, μία (1) αίθουσα 
πληροφορικής και μία (1) αίθουσα πολλαπλών χρήσεων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3929/08.11.2017 


Ο διακριτικός τίτλος ίδρυσης και λειτουργίας είναι 
«Ιδιωτικό Δημοτικό Σχολείο - ΕΛΛΗΝΟΓΑΛΛΙΚΗ ΣΧΟΛΗ 
5ΑΙΝΤ .Ι05ΕΡΗ». 

Το Δημοτικό Σχολείο θα λειτουργήσει επί της οδού Π. 
Ράλλη 2 στην Πεύκη, με νόμιμο εκπρόσωπο στο Υπουρ¬ 
γείο Παιδείας, Έρευνας και Θρησκευμάτων την Χατζη- 
παναγιώτου Αντωνία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Μαρούσι, 26 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3929/08.11.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























